Úradný vestník L 044 , 15/02/2001 S. 0022 - 0024



Nariadenie Komisie (ES) č. 305/2001 z 12. februára 2001 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (ES) č. 2559/2000 [2], najmä na jeho článok 9, keďže: (1) Na to, aby sa zabezpečilo jednotné uplatňovanie kombinovanej nomenklatúry priloženej k uvedenému nariadeniu, je potrebné prijať opatrenia týkajúce sa zatrieďovania tovarov uvedených v prílohe tohto nariadenia. (2) Nariadenie (EHS) č. 2658/87 stanovuje všeobecné pravidlá pre interpretáciu kombinovanej nomenklatúry. Tieto pravidlá sa uplatňujú aj na všetky ostatné nomenklatúry, ktoré sú na nej úplne alebo sčasti založené alebo ktoré k nej pridávajú ďalšie triedenie a ktoré sú stanovené v osobitných ustanoveniach spoločenstva s úmyslom uplatňovať sadzobné a ostatné opatrenia súvisiace s obchodovaním s tovarmi. (3) Podľa uvedených všeobecných pravidiel tovary opísané v prvom stĺpci tabuľky priloženej k tomuto nariadeniu sa musia zatrieďovať podľa číselných znakov uvedených v druhom stĺpci na základe odôvodnení stanovených v treťom stĺpci. (4) Je vhodné, aby záväzné informácie o nomenklatúrnom zatriedení tovaru vydané colnými orgánmi členských štátov týkajúce sa zatriedenia tovarov do kombinovanej nomenklatúry, ktoré nevyhovujú ustanoveniam tohto nariadenia, mohol držiteľ po obdobie troch mesiacov aj naďalej uplatňovať podľa ustanovení článku 12 (6) nariadenia Rady (EHS) č. 2913/92 z 12. októbra 1992, ktoré ustanovuje Colný kódex spoločenstva [3], naposledy zmeneného a doplneného nariadením Európskeho parlamentu a Rady (ES) č. 2700/2000 [4]. (5) Opatrenia stanovené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Tovary opísané v prvom stĺpci priloženej tabuľky sa zatrieďujú v rámci kombinovanej nomenklatúry do kódov KN uvedených v druhom stĺpci uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nevyhovujú ustanoveniam tohto nariadenia, sa podľa ustanovení článku 12 (6) nariadenia (EHS) č. 2913/92 naďalej uplatňujú po obdobie troch mesiacov. Článok 3 Toto nariadenie nadobúda účinnosť dvadsiaty deň po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. februára 2001 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 293, 22.11.2000, s. 1. [3] Ú. v. ES L 302, 19.10.1992, s. 1. [4] Ú. v. ES L 311, 12.12.2000, s. 17. -------------------------------------------------- PRÍLOHA Opis tovarov | Zatriedenie (číselný znak) | Odôvodnenie | (1) | (2) | (3) | 1.Štvorhranná keramická nádobka v jednofarebnom dizajne (100 % obyčajný hrnčiarsky tovar), 15 cm vysokáNádobka má emailový povrch zvnútra aj zvonka. Na vonkajšej ploche má aplikované ozdoby vo forme abstraktných alebo realistických motívov | 69139010 | Zatriedenie je určené podľa ustanovení Všeobecných pravidiel 1 a 6 pre interpretáciu kombinovanej nomenklatúry a znením číselných znakov 6913, 691390 a 69139010 Vďaka emailovému vnútru a chýbajúcemu otvoru na dne má výrobok schopnosť držať vodu. Ide o ozdobný výrobok. | 2.Viacfarebná okrúhla keramická nádoba (100 % obyčajný hrnčiarsky tovar), 38 cm vysoká s priemerom 38 cmVýrobok má malý otvor na dne, emailový povrch zvonka s aplikovanými ozdobami vo forme abstraktných alebo realistických motívov | 69149010 | Zatriedenie je určené podľa ustanovení Všeobecných pravidiel 1 a 6 pre interpretáciu kombinovanej nomenklatúry a znením číselných znakov 6914, 691490 a 69149010 Malý otvor na dne určuje hodnotu použitia výrobku ako kvetináča na rastliny | 3.Výrobok opísaný ako zariadenie na monitorovanie dieťaťa, v súprave na maloobchodný predaj, ktorý sa skladá z:vysielača pre rádiotelefóniu so vstavaným mikrofónomprenosného prijímača na rádiotelefóniu spolu s reproduktorom v krytedvoch sieťových adaptérovVysielač aj prijímač môžu fungovať na batérie alebo na sieťové adaptéryZariadenie slúži na vysielanie hlasu dieťaťa v blízkosti vysielača a používa sa na monitorovanie detí v rozsahu zhruba 300 metrov | 85279098 | Zatriedenie je určené podľa ustanovení Všeobecných pravidiel 1, 3 c) a 6 pre interpretáciu kombinovanej nomenklatúry a znenia číselných znakov 8527, 852790 a 85279098 Ani vysielač ani prijímač nedávajú výrobku jeho podstatný charakter | 4.Elektronicko-mechanická zostava pozostávajúca z dvoch prvkov predkladaných spolu: | | Zatriedenie je určené podľa ustanovení Všeobecných pravidiel 1, 2a) a 6 pre interpretáciu kombinovanej nomenklatúry, poznámkou 2b) k triede XVI a znením číselných znakov 8521, 852110, 85211030, 8529, 852990 a 85299072 Tieto dva prvky spolu nevykonávajú jasne definovanú funkciu v zmysle poznámky 4 k triede XVI. Prvky sa preto zatrieďujú samostatne podľa ich vlastnej funkcie | a)Elektronicko-mechanická zostava pre video rekordér vyrobená ako tlačené obvody vrátane týchto prvkov:dekodér, procesor a generátor červeného, zeleného a modrého signálu pre obrazovkuaudiosignálový procesorriadiaci systém šasi s mikroovládačomprocesor VHS signálujednotka na nahrávanie a vymazávanie páskyhlavová jednotka pre audio, video a kontrolukovová podpera pre pripojenie druhého prvku | 85211030 | b)elektronická súčasť pre televízny prijímač vrátane zdroja napájania, generujúcej jednotky signálu vychýlenia a transformátora vysokého napätiaTuner nie je zahrnutý v žiadnej zostave Tieto zostavy sú vyrobené na to, aby sa vstavali do televízneho prijímača kombinovaného s video rekordérom s páskou šírky 1,265 cm a rýchlosťou prehrávania najviac 23,39 mm za sekundu | 85299072 | 5.Prvok pozostávajúci zo skla s vrstvami s polarizujúcim účinkom ("obrazovkový filter"), zamontovaný v ráme. Kábel, vybavený svorkou, je pripojený k rámuMá tieto funkcie:zmenšenie oslneniazmenšenie odrazuzníženie UV žiareniazlepšenie kontrastuzníženie statického náboja | 90022000 | Zatriedenie je určené podľa ustanovení Všeobecných pravidiel 1 a 6 pre interpretáciu kombinovanej nomenklatúry, poznámkou 1d) ku kapitole 70, poznámkou 1 m) k triede XVI a znením číselných znakov 9002 a 90022000 Výrobok sa považuje za optický prvok kapitoly 90. Kábel na zníženie statického náboja neovplyvňuje zatriedenie | --------------------------------------------------